Source: https://eur-lex.europa.eu/legal-content/HR/TXT/?qid=1409934790649&uri=CELEX:02009R0206-20090413
Timestamp: 2020-01-23 06:58:00+00:00
Document Index: 13363532

Matched Legal Cases: ['articolul 3', 'articolul 16', 'articolul 17', 'articolul 8', 'articolul 25', 'Articolul 8', 'articolul 6', 'articolul 6', 'articolul 6', 'articolul 6']

EUR-Lex - 02009R0206-20090413 - EN - EUR-Lex
EUR-Lex - 02009R0206-20090413 - EN
Document 02009R0206-20090413
ELI: http://data.europa.eu/eli/reg/2009/206/2009-04-13
2009R0206 — RO — 13.04.2009 — 000.001
(JO L 077, 24.3.2009, p.1)
Rectificare, JO L 024, 28.1.2010, p. 14 (206/2009)
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate ( 1 ), în special articolul 3 alineatul (5), articolul 16 alineatele (3) și (4) și articolul 17 alineatul (7),
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman ( 2 ), în special articolul 8 alineatul (5) a treia liniuță,
având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor ( 3 ), în special articolul 25 alineatul (2) literele (c) și (d),
Decizia 2007/275/CE a Comisiei din 17 aprilie 2007 privind listele de animale și produse care urmează să fie supuse controalelor la punctele de control la frontieră în conformitate cu Directivele 91/496/CEE și 97/78/CE ale Consiliului ( 4 ) conține o listă a produselor de origine animală care trebuie să fie supuse controalelor veterinare la posturile de inspecție la frontieră.
Articolul 8 din Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul produselor provenind din țări terțe ( 5 ) prevede o limită de greutate de 1 kg pentru scutirea de controale sanitar-veterinare a produselor destinate consumului uman provenite dintr-o țară autorizată sau din părți ale unei țări autorizate. Articolul menționat prevede, de asemenea, limite de greutate pentru alte produse specifice de origine animală introduse în Danemarca și provenite, inter alia, din Groenlanda și din Insulele Feroe, precum și pentru anumiți pești introduși în Finlanda și Suedia din Rusia.
Regulamentul (CE) nr. 745/2004 al Comisiei ( 6 ) stabilește măsuri privind importul de carne, produse din carne, lapte sau produse lactate pentru consum personal. În temeiul acestui regulament, carnea, produsele din carne, laptele și produsele lactate nu pot fi introduse de către călători în Comunitate decât dacă aceste produse respectă pe deplin normele comunitare privind importurile comerciale.
Măsurile prevăzute în prezentul regulament trebuie să se aplice fără a aduce atingere dispozițiilor de punere în aplicare a Regulamentului (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul schimburilor cu acestea ( 7 ).
Anexa 11 la Acordul dintre Comunitatea Europeană și Confederația Elvețiană privind comerțul cu produse agricole ( 8 ) a fost modificată în ceea ce privește comerțul cu produse agricole. Ca urmare a acestor modificări, controalele veterinare asupra transporturilor relevante provenind din Elveția nu se mai aplică începând cu 1 ianuarie 2009.
În temeiul Deciziei 2007/658/CE a Consiliului din 26 septembrie 2007 privind încheierea unui acord adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole ( 9 ), nici controalele veterinare asupra transporturilor provenind din Liechtenstein nu se mai aplică începând cu 1 ianuarie 2009.
(a) produse enumerate în partea 1 a anexei I și să nu fie vizate de articolul 6 alineatul (1) din Decizia 2007/275/CE, iar cantitatea lor totală să nu depășească limita de greutate de 0 kilograme;
(b) produse enumerate în partea 1 a anexei II, iar cantitatea lor totală să nu depășească limita de greutate de 2 kilograme;
(c) produse pescărești eviscerate, proaspete sau preparate, sau produse pescărești prelucrate în sensul punctelor 3.5, 3.6 sau 7.4 din anexa I la Regulamentul (CE) nr. 853/2004, iar cantitatea lor totală să nu depășească limita de greutate de 20 de kilograme sau greutatea unui singur pește, luându-se în considerare greutatea cea mai mare;
(d) alte produse decât cele menționate la literele (a), (b), (c) sau la articolul 6 alineatul (1) din Decizia 2007/275/CE, iar cantitatea lor totală să nu depășească limita de greutate de 2 kilograme.
(a) produse enumerate în partea 2 a anexei I, iar cantitatea lor totală să nu depășească limita de greutate de 0 kilograme;
(b) produse enumerate în partea 2 a anexei II, iar cantitatea lor totală să nu depășească limita de greutate de 2 kilograme.
(a) produse enumerate în anexa I și să nu fie vizate de articolul 6 alineatul (1) din Decizia 2007/275/CE, iar cantitatea lor totală să nu depășească limita de greutate de 10 kilograme;
(b) produse enumerate în anexa II, iar cantitatea lor totală să nu depășească limita de greutate de 10 kilograme;
(c) produse care nu sunt menționate la alineatul (1) litera (c) și la alineatul (3) literele (a) și (b) din prezentul articol sau la articolul 6 alineatul (1) din Decizia 2007/275/CE, iar cantitatea lor totală să nu depășească limita de greutate de 10 kilograme.
(a) informațiile prezentate în anexa IV;
(b) informații corespunzătoare condițiilor locale și dispozițiilor naționale adoptate în temeiul Directivei 97/78/CE.
(a) în cel puțin una dintre limbile oficiale ale statului membru prin care produsele sunt introduse în Comunitate;
(b) într-o a doua limbă pe care autoritatea competentă o consideră adecvată; această a doua limbă poate fi limba utilizată în țara vecină sau, în cazul porturilor și aeroporturilor, limba cea mai susceptibilă de a fi utilizată de călătorii care sosesc în locurile respective.
(a) identifică transporturile personale care nu respectă normele prevăzute în prezentul regulament;
(b) confiscă și distrug transporturilor respective în conformitate cu legislația națională.
Produsele de origine animală care fac parte din bagajul călătorilor sau fac obiectul unor transporturi mici către persoane private respectă cerințele prevăzute în Regulamentul (CE) nr. 206/2009 al Comisiei ( 10 ).
1. Coloana 1: În cazul în care numai anumite produse sub orice cod trebuie să fie examinate prin controale veterinare și nu există nicio subdiviziune specifică a acestui cod în nomenclatura mărfurilor, codul este marcat prin „ex” (de exemplu, ex19 01: trebuie incluse numai acele preparate care conțin carne și/sau lapte).
2. Coloana 2: Descrierea mărfurilor este astfel cum este stabilită în Regulamentul (CEE) nr. 2658/87 al Consiliului (JO L 256, 7.9.1987, p. 1), coloana de descriere din anexa I. Pentru mai multe explicații cu privire la domeniul exact de aplicare a Tarifului vamal comun, a se consulta ultima modificare a anexei respective.
3. Coloana 3: Această coloană furnizează detalii cu privire la produsele vizate.
(i) să nu necesite o refrigerare înainte de deschidere;
(ii) să fie ►C1 produse de marcă comercială înregistrată, ambalate ◄ și destinate vânzării directe către consumatorul final; precum și
(iii) să aibă ambalajul intact, mai puțin în cazul în care conținutul este în curs de utilizare.
— provin din Croația, Insulele Feroe, Groenlanda sau Islanda și greutatea totală nu depășește limita de greutate de 10 kilograme de persoană și
— produsul nu necesită o refrigerare înainte de consumare;
— ►C1 este un produs de marcă comercială înregistrată, ambalat ◄ și
— ambalajul este intact, mai puțin în cazul în care conținutul este în curs de utilizare;
— provin din alte țări (decât Croația, Insulele Feroe, Groenlanda sau Islanda) și greutatea totală nu depășește limita de greutate de 2 kilograme de persoană și
— este ambalat de o marcă comercială înregistrată; și
— ambalajul este intact, mai puțin în cazul în care conținutul este în curs de utilizare.
— peștele proaspăt este eviscerat;
— greutatea totală a produselor pescărești nu depășește, de persoană, 20 de kilograme sau greutatea unui singur pește, luându-se în considerare greutatea cea mai mare.
— provin din Croația, Insulele Feroe, Groenlanda sau Islanda și greutatea totală nu depășește 10 kilograme de persoană;
— provin din alte țări (decât Croația, Insulele Feroe, Groenlanda sau Islanda) și greutatea totală nu depășește 2 kilograme de persoană.
— cerințe de atestare, astfel cum sunt prevăzute în certificatul veterinar corespunzător oficial în CE;
— prezentarea mărfurilor, însoțite de documentația corectă, la un post de inspecție la frontiera UE autorizat în vederea efectuării controlului veterinar, la intrarea în UE.
— pâine, prăjituri, biscuiți, ciocolată și produse de cofetărie (inclusiv dulciuri) neamestecate sau neumplute cu produs din carne;
— suplimente alimentare ambalate pentru consumatorul final;
— extracte de carne și concentrate de carne;
— măsline umplute cu pește;
— paste făinoase și fidea neamestecate sau neumplute cu produs din carne;
— supe, ciorbe și arome ambalate pentru consumatorul final;
— orice alte produse alimentare care nu conțin niciun fel de carne proaspătă sau procesată ori produse lactate și care conțin sub 50 % ouă prelucrate sau produse pescărești.
( 1 ) JO L 24, 30.1.1998, p. 9.
( 2 ) JO L 18, 23.1.2003, p. 11.
( 3 ) JO L 165, 30.4.2004, p. 1.
( 4 ) JO L 116, 4.5.2007, p. 9.
( 5 ) JO L 21, 28.1.2004, p. 11.
( 6 ) JO L 122, 26.4.2004, p. 1.
( 7 ) JO L 61, 3.3.1997, p. 1.
( 8 ) JO L 114, 30.4.2002, p. 132.
( 9 ) JO L 270, 13.10.2007, p. 5.
( 10 ) JO L 77, 24.3.2009, p. 1.”